Par DDK | 10 Octobre 2016 | 949 lecture(s)
Cwiṭ seg tedyanin n zik
Tadyant n Aɛmer n Ḥmed
Aemer n Ḥmed d afellaḥ n uxerrub n Wat Weḥmed si taddart n Tala-ixlan. Izdeɣ tama n lǧamae n At Lfayda. Ɣer-s yiwet n teqcict, isem-is Taseɛdit.
Yiwen wass, mi ikerrez agemmaḍ i taddart-is, deg tama iwumi ssawalen Takenna, isla-d i laeyaḍ n tmeṭṭut-is. Yiwen n yilemẓi n At Saɛdi ittlaei-d yelli-s Taseɛdit. Itahi fell-as. Tesla-as-d yemma-s, teeggaḍ fell-as, tennuɣ-it, ur as-teǧǧi ara. Netta diɣen ur as-icuḥ ara.
Aemer n Ḥmed, iǧǧa lmaeun yuzzel-d, iḥerḥer-d akken deg usawen n Leinser, yuli-d s axxam. Aqadum-is yuqqel d aberkan seg urrif. Iddem-d tamekkḥalt, iffeɣ ɣer yilemẓi-nni n At Saɛdi iwwet-it, inɣa-t. Ssyin, tekker lfetna gar sin yiderma. Gar Wat Saɛdi d Wat Ḥmed. Gren-d iman-nsen iderma-nniḍen, fran-ten, tensa lfetna. Seg yugad ttar, Aemer n Ḥmed, isuter lanaya i udrum Ufella, iruḥ izdeɣ din.
Send ad yemmet, isḥarrem ɣef yismawen n Amer d Tasedit deg uxerrub-is. Yenna-as : «Ur ttegget isem n Aɛmer, imi ur d-yettilli Aɛmer ara yi-d-yecbun, wala isem n Taseɛdit imi fell-as i ikker imenɣi.»
Qqaren-d, s kra n win iwumi semman Aɛmeṛ neɣ Taseɛdit deg uxerrub-is, yella yuḍen, yuɣ-it kra.
Ramdane LASHEB
fra_Latn kab_Latn kab_Latn kab_Latn kab_Latn kab_Latn kab_Latn kab_Latn hau_Latn